OpenLLM-France/wikimedia huggingface dataset:
# Tour de l'Alt Var 2016

El Tour de l'Alt Var 2016, 48a edició del Tour de l'Alt Var, es disputà entre el 20 i el 21 de febrer de 2016 sobre un recorregut de 361,8 km repartits entre dues etapes. La cursa formava part del calendari de l'UCI Europa Tour 2016, amb una categoria 2.1.
El vencedor final fou el francès Arthur Vichot (FDJ), amb el mateix temps que deu ciclistes més, però que gràcies a la victòria en la darrera etapa s'imposa a la general. Jesús Herrada (Movistar Team) i Diego Ulissi (Lampre-Merida) completaren el podi.
Vichot també fou el vencedor de la classificació per punts; Ben Gastauer (AG2R La Mondiale) guanyà la muntanya i Petr Vakoč (Etixx-Quick Step) la dels joves.

## Equips

En aquesta edició hi prengueren part 19 equips:
* 8 equips World Tour: AG2R La Mondiale, BMC Racing Team, FDJ, Etixx-Quick Step, Team Katusha, Lampre-Merida, Cannondale, Movistar Team
* 6 equips continentals professionals: Cofidis, Direct Énergie, Androni Giocattoli-Sidermec, Fortuneo-Vital Concept, Delko-Marseille Provence-KTM, Wanty-Groupe Gobert
* 5 equips continentals: Armée de Terre, Wallonie Bruxelles-Group Protect, Veranda's Willems Cycling Team, HP BTP-Auber 93, Roubaix Lille Métropole

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 20 de feb | Lo Canet dei Mauras – Banhòus | etapa accidentada | 153 | Tom-Jelte Slagter | Tom-Jelte Slagter |
| 2a etapa | 21 de feb | Draguinhan – Draguinhan | etapa accidentada | 206,8 | Arthur Vichot | Arthur Vichot |

## Classificació final

| | Ciclista | Equip | Temps |
| 1 | Arthur Vichot (FRA) | FDJ | 9h 08' 14" |
| 2 | Jesús Herrada (ESP) | Movistar Team | m. t. |
| 3 | Diego Ulissi (ITA) | Lampre-Merida | m. t. |
| 4 | Julien Simon (FRA) | Cofidis | m. t. |
| 5 | Petr Vakoc (CZE) | Etixx-Quick Step | m. t. |
| 6 | Mikael Cherel (FRA) | AG2R La Mondiale | m. t. |
| 7 | Francesco Gavazzi (ITA) | Androni Giocattoli-Sidermec | m. t. |
| 8 | Giovanni Visconti (ITA) | Movistar Team | m. t. |
| 9 | Maxime Bouet (FRA) | Etixx-Quick Step | m. t. |
| 10 | Patrick Bevin (NZL) | Cannondale | m. t. |

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| 1 | Tom-Jelte Slagter | Tom-Jelte Slagter | Tom-Jelte Slagter | Lilian Calmejane | Petr Vakoc | Movistar Team |
| 2 | Arthur Vichot | Arthur Vichot | Arthur Vichot | Ben Gastauer | Petr Vakoc | Movistar Team |
| Classificació final | Classificació final | Arthur Vichot | Arthur Vichot | Ben Gastauer | Petr Vakoc | Movistar Team |

## Referències

* 1 2 EFE «Arthur Vichot gana el Alto Var por delante de Jesús Herrada». El Mundo Deportivo. EFE, 20-02-2016 [Consulta: 22 febrer 2016].
* ↑ «2016 » 48th Tour Cycliste International du Haut Var-matin (2.1)». procyclingstats.com, 21-02-2016 [Consulta: 22 febrer 2016].
* ↑ EFE «Slagter gana la primera etapa del Tour del Alto Var; Herrada, cuarto». El Mundo Deportivo. EFE, 20-02-2016 [Consulta: 20 febrer 2016].

## Enllaços externs

* (francès) Web oficial
# Tour de l'Aude femení

El Tour de l'Aude femení (en francès Tour de l'Aude cycliste féminin) és una competició ciclista per etapes de categoria femenina que es disputava per les carreteres al departament de l'Aude, al sud de França. La cursa es creà el 1985 i formava part del calendari de l'UCI. L'última edició es va fer al 2010. Era considerada una de les grans proves per etapes en el ciclisme femení.

## Palmarès

| Any | Vencedora | Segona | Tercera |
| 1985 | Janelle Parks | Denise Burton | Imelda Chiappa |
| 1986 | Phyllis Hines | Virginie Lafargue | Al·la Iàkovleva |
| 1987 | Maria Canins | Tamara Poliakova | Jeannie Longo |
| 1988 | Jeannie Longo | Maria Canins | Lisa Brambani |
| 1989 | Cecile Odin | Nadejda Kibardina | Sarah Neil |
| 1990 | Catherine Marsal | Leontien van Moorsel | Denise Kelly |
| 1991 | Leontien van Moorsel | Catherine Marsal | Inga Thompson |
| 1992 | Julie Young | Paola Turcutto | Inga Thompson |
| 1993 | Jeannie Longo | Leontien van Moorsel | Marion Clignet |
| 1994 | Catherine Marsal | Rasa Polikeviciute | Aleksandra Koliaseva |
| 1995 | Valentina Polchanova | Rasa Polikeviciute | Svetlana Bubnenkova |
| 1996 | Aleksandra Koliaseva | Svetlana Bubnenkova | Catherine Marsal |
| 1997 | Linda Jackson | Svetlana Bubnenkova | Heidi Van De Vijver |
| 1998 | Fabiana Luperini | Valentina Polchanova | Catherine Marsal |
| 1999 | Lyne Bessette | Hanka Kupfernagel | Heidi Van De Vijver |
| 2000 | Hanka Kupfernagel | Mirjam Melchers | Geraldine Loewenguth |
| 2001 | Lyne Bessette | Judith Arndt | Susanne Ljungskog |
| 2002 | Judith Arndt | Valentina Polchanova | Edita Pucinskaite |
| 2003 | Judith Arndt | Lyne Bessette | Susanne Ljungskog |
| 2004 | Trixi Worrack | Judith Arndt | Kimberley Bruckner-Baldwin |
| 2005 | Amber Neben | Trixi Worrack | Kristin Armstrong |
| 2006 | Amber Neben | Susanne Ljungskog | Trixi Worrack |
| 2007 | Susanne Ljungskog | Trixi Worrack | Judith Arndt |
| 2008 | Susanne Ljungskog | Judith Arndt | Trixi Worrack |
| 2009 | Claudia Häusler | Trixi Worrack | Marianne Vos |
| 2010 | Emma Pooley | Mara Abbott | Emma Johansson |

## Vegeu també

* Tour de l'Aude

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a memoire-du-cyclisme.eu
# Turó de Dalt la Maça

El Turó de Dalt la Maça és una muntanya de 552 metres que es troba entre els municipis de Castellolí i la Pobla de Claramunt, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hutchinson (Kansas)

Hutchinson és una població dels Estats Units a l'estat de Kansas.

## Demografia

Segons el cens dels Estats Units del 2000 tenia 40.787 habitants., 16.335 habitatges, i 10.340 famílies. La densitat de població era de 746 habitants/km².
Dels 16.335 habitatges en un 28,9% hi vivien nens de menys de 18 anys, en un 49,3% hi vivien parelles casades, en un 10,3% dones solteres, i en un 36,7% no eren unitats familiars. En el 31,7% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,2% tenia menys de 18 anys, un 11% entre 18 i 24, un 27,8% entre 25 i 44, un 21,2% de 45 a 60 i un 16,9% 65 anys o més.
L'edat mediana era de 37 anys. Per cada 100 dones de 18 o més anys hi havia 100,5 homes.
La renda mediana per habitatge era de 32.645 $ i la renda mediana per família de 40.094 $. Els homes tenien una renda mediana de 30.994 $ mentre que les dones 21.190 $. La renda per capita de la població era de 17.964 $. Entorn del 9,8% de les famílies i el 12,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hutchinson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Hutchinson». American Fact Finder. Oficina del Cens dels Estats Units, 12-01-2010.
# Gabriel Virella i Torras

Gabriel Virella i Torras (Vilanova i la Geltrú, 1943) és un metge català.

## Biografia

El 1950 va marxar a viure a Portugal, on anys més tard va estudiar la carrera de medicina a la Universitat de Lisboa. Es va llicenciar el 1967 i es va doctorar el 1974.
El 1967 va entrar com a ajudant d'investigació a l'Institut Gulbenkian de Ciència a la ciutat d'Oeiras. 8 anys més tard va obtenir la plaça d'investigador. Durant un temps també va estudiar a Anglaterra, a la Universitat de Birmingham i a l'institut nacional d'investigació mèdica de Londres, fins que el 1975 va emigrar definitivament als Estats Units.
Es va instal·lar a Carolina, on va entrar a treballar a la Universitat Mèdica de Carolina del Sud, a Charleston. Es va especialitzar en immunologia i microbiologia. Ha obtingut diversos premis a l'excel·lència en educació mèdica i actualment està dedicat a la investigació, sent membre de diverses comunitats científiques.

## Obra publicada

La seva obra més rellevant és Introduction to Medical Immunology, publicada a finals dels anys 80. Aquesta obra es fa servir com a manual a diverses universitats dels Estats Units.

## Referències

* ↑ «Gabriel Virella i Torras». Gran Enciclopèdia Catalana. Barcelona: Grup Enciclopèdia Catalana.
# Dècada del 90
## Personatges destacats

* Domicià, emperador romà (81-96).
* Nerva, emperador romà (96-98).
* Marc Ulpi Trajà, emperador romà (98-117).
* Evarist I, papa (97-105).
* Dió Crisòstom orador grecoromà que donà el suport a Nerva i Trajà.
# Kuznetsk

Kuznetsk - Кузнецк (rus) - és una ciutat de l'óblast de Penza, a Rússia. Es troba a la vora del riu Truiov, un afluent del Surà, a 107 km a l'est de Penza.

## Història

El 1699 el poble de Naritxkino es fundà a l'emplaçament de l'actual ciutat. El 1790 prengué el nom actual i adquirí l'estatus de ciutat. En aquella època, la vila era la capital d'un efímer districte de Kuznetsk. Al segle xix l'artesanat tingué un gran creixement i hi aparegueren les primeres fàbriques. El 1874 quedà unida a la línia ferroviària Morxansk-Sízran.
Després de la Revolució d'Octubre de 1917 el poder soviètic s'establí a Kuznetsk el 18 de gener de 1918. El setembre de 1933 entrà en servei una central electrotèrmica.
La ciutat contribuí a la victòria de la Unió Soviètica a la Segona Guerra Mundial amb 12.000 homes, sis dels quals esdevingueren herois de la Unió Soviètica. La ciutat acollí quatre hospitals per a ferits i les fàbriques començaren a produir roba, calçat i munició per als militars. També acollí moltes fàbriques de construcció mecànica evacuades de les regions amenaçades pels nazis.
Després de la guerra, la ciutat continuà amb la seva activitat econòmica. El 1999 fixà la data oficial de la seva fundació el 7 de febrer de 1699, dia de l'obertura de la primera església, i celebrà el seu 300 aniversari. Kuznetsk és avui dia el segon centre industrial i cultural de l'óblast de Penza.
# Donald

* No s'ha de confondre amb Donalds.
«Donald» té aquests significats:
* Donald (Oregon), població dels Estats Units a l'estat d'Oregon
* Ànec Donald, personatge de ficció de The Walt Disney Company
* Donald I d'Escòcia (813-862), rei d'Escòcia
* Donald II d'Escòcia (?-900), rei d'Escòcia, fill de Constantí
* Donald III d'Escòcia (1040-1097), rei d'Escòcia
# Donaixti-Ibarre

Donaixti-Ibarre (en francès i oficialment Saint-Just-Ibarre), és un municipi de la Baixa Navarra, un dels set territoris del País Basc, al departament dels Pirineus Atlàntics i a la regió de la Nova Aquitània. Limita amb les comunes de Bunuze i Jutsi al nord, Pagola al nord-est, Hozta i Ibarrola a l'est, Muskildi a l'est, Altzürükü al sud-est.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | - | - | - | - | - | 827 | 830 | 694 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 704 | 648 | 634 | 653 | 603 | 611 | 564 | 524 | 545 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 543 | 555 | 557 | 502 | 538 | 531 | 554 | 491 | 420 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 400 | 404 | 374 | 304 | 292 | 255 | - | - | - |
| 2019 | - | - | - | - | - | - | - | - |
# Donaghadee

Donaghadee (en gaèlic irlandès Domhnach Daoi que vol dir "església de Daoi") és una vila d'Irlanda del Nord, al comtat de Down, a la província de l'Ulster. Es troba a la península Ards, a 29 kilòmetres de Belfast i a 10 de Bangor. Està situada al townland de Town Parks of Donaghadee, la parròquia civil de Donaghadee i la baronia d'Ards Lower.

## Demografia

Donaghadee és classificada com a ciutat petita per la Northern Ireland Statistics and Research Agency (NISRA) (amb una població entre 4.500 i 10.000 habitants). Segons el cens de 2001 tenia 6.470 habitants dels quals:
* 19,4% tenien menys de 16 anys i el 26,3% en tenia més de 60
* 47,5% són homes i el 52,6% són dones
* 5,2% són catòlics irlandesos i el 90,0% són protestants
* 3,3% de la població entre 16–74 anys estan a l'atur.

## Història

En el segle xvii els ports de l'Ulster van començar a augmentar en importància. El 1625 William Pitt va ser nomenat Duaner dels ports de Newcastle, Dundrum, Killough, Portaferry, Donaghadee, Bangor i Holywood. En 1637 l'Agrimensor General de Duanes va emetre un informe elaborat a partir dels comptes de les duanes deguts per cada port i dels ports de l'Ulster a la llista, el primer era Carrickfergus, seguit de Bangor, Donaghadee i Strangford.
El diumenge 10 de juny de 1798, durant la rebel·lió irlandesa de 1798, una força dels Irlandesos Units, formada principalment per gent de Bangor, Donaghadee, Greyabbey i Ballywalter van intentar ocupar la ciutat de Newtownards. Però foren rebuts a trets de mosquet des de la casa de mercat i van ser derrotats.
Donaghadee es va utilitzar en el període 1759-1826 per buscar parelles per casar-se a Portpatrick, Wigtown, Escòcia, ja que hi havia un paquebot diari. Durant aquest període, Portpatrick era conegut com el Gretna Green per a Irlanda.
L'estació de llanxes al port de Donaghadee, fundada el 1910, és una de les més importants a la costa irlandesa. El RNLB Sir Samuel Kelly és un bot salvavides una vegada famós i que ara es conserva al port. El 31 de gener de 1953, el bot salvavides va rescatar 32 supervivents al Mar d'Irlanda del ferri MV Princess Victoria que feia el trajecte Larne-Stranraer.

## Galeria d'imatges

* Església de la parròquia
* Mota de Donaghadee

## Referències

* 1 2 «Donaghadee». Place Names NI. Arxivat de l'original el 2020-08-07. [Consulta: 16 juny 2013].
* ↑ O'Sullivan, Aidan & Breen, Colin. Maritime Ireland. An Archaeology of Coastal Communities. Stroud: Tempus, 2007, p. 208 & 211–212. ISBN 978-0-7524-2509-2.

## Enllaços externs

* Visiteu Donaghadee
* Far de Donaghadee
# Djangar

Djangar (en rus: Джангар) és un poble (un possiólok) de Calmúquia, a Rússia, segons el cens del 2021 tenia 352 habitants. Pertany al districte municipal d'Oktiabrski.

## Referències

* ↑ «История Калмыкии». Arxivat de l'original el 2015-10-09.
* ↑ «Официальный сайт Администрации Октябрьского районного муниципального образования Республики Калмыкия». Arxivat de l'original el 2014-10-08. [Consulta: 15 agost 2022].
* ↑ «Архивированная копия». Arxivat de l'original el 2015-07-15. [Consulta: 2 abril 2013].
# Duponchelia caidalis

Duponchelia caidalis és una arna de la família dels cràmbids. Va ser descrita per Oberthür l'any 1888. Es troba a l'Àfrica del Nord, i en particular, ha estat registrada a Algèria i Egipte. També ha estat detectada als Emirats Àrabs Units.

## Referències

* ↑ «GlobIZ search». [Consulta: 15 juliol 2014].
* ↑ Afro Arnes
# Duponchelia ranalis

Duponchelia ranalis és una arna de la família dels cràmbids. Va ser descrita per George Hampson l'any 1907. Es troba a Paraná, al Brasil.

## Referències

* ↑ Nuss, M. «GlobIZ search», 2003–2014. [Consulta: 15 juliol 2014].
# Dolphin (gestor de fitxers)

El Dolphin és un gestor de fitxers de codi lliure desenvolupat per a l'entorn d'escriptori KDE. És el gestor de fitxer per defecte del KDE a partir de la versió 4, substituint al gestor de fitxers anterior Konqueror (que encara es conserva com a navegador web i secundàriament per a la gestió de fitxers).

## Funcionalitats

* Adreça del fitxer actual on cada part és clicable per navegar-hi.
* 3 modes de visió (icones, detalls i columnes) que es recorden per a cada carpeta. En la visió icones es pot afegir informació addicional com el pes del fitxer i en el cas de les carpetes, la quantitat de fitxers continguts.
* Visions prèvies de fitxers.
* Visió partida (per copiar i moure fitxers).
* Funcionalitat de desfer/refer.
* Navegació amb pestanyes.
* Integració inicial amb Nepomuk des de KDE SC 4.13 substituït per Baloo (cerca, etiquetes, valoració i comentaris de fitxers).
* Mostra de fitxers agrupats per nom, mida, tipus i altres categories.

## Referències

* ↑ «4.0 Released». KDE, 11-01-2008. [Consulta: 3 setembre 2013].
* ↑ Pomeyrol, J. «Cómo ver el tamaño de los archivos en Dolphin (KDE Plasma)». MuyLinux, 19-02-2024. [Consulta: 19 febrer 2024].
* ↑ J.Pomeyrol. «KDE 4.11, un adiós a lo grande y a lo largo - MuyLinux» (en castellà), 15-08-2013. [Consulta: 19 febrer 2024].
* ↑ Brochard, Adrien. «KDE's semantic desktop: Nepomuk vs. Baloo». xmodulo, 20-11-2020. [Consulta: 19 febrer 2024].

## Enllaços externs

             A Wikimedia Commons hi ha contingut multimèdia relatiu a: Dolphin
* Dolphin - Lloc web oficial
* El manual del Dolphin
* wiki dels usuaris de Dolphin
# Doryrhamphus excisus

Doryrhamphus excisus és una espècie de peix de la família dels singnàtids i de l'ordre dels singnatiformes.

## Subespècies

* Doryrhamphus excisus abbreviatus (Dawson, 1981)
* Doryrhamphus excisus excisus (Kaup, 1856)
* Doryrhamphus excisus paulus (Fritzsche, 1980)

## Bibliografia

* Dawson, C. E., 1981: Review of the Indo-Pacific pipefish genus Doryrhamphus Kaup (Pisces, Syngnathidae), with descriptions of a new species and a new subspecies. Ichthyological Bulletin of the J. L. B. Smith Institute of Ichthyology Núm. 44: 1-27.
* Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Economia de Colòmbia

L'economia de Colòmbia és una de diverses economies emergents, amb alts beneficis en la producció agrícola i minera, tenint un dels majors índexs d'atur en tota l'Amèrica Llatina, un sector orientat a les exportacions dels seus majors productes econòmics del país, com el cafè, la producció tèxtil i la indústria petroliera.
És la quarta més gran economia d'Amèrica Llatina, després de les de Brasil, Mèxic i Argentina, situant-la en la sisena economia més gran a nivell de tota Amèrica, convertint-la així, en la trentè sisena economia més gran del món pel seu Producte Interior Brut nominal, amb una suma d'aproximadament de US$ 228,800 milions per a l'any 2009.
L'economia, principalment, aquesta sostinguda per diversos sectors de producció nacional, un dels seus majors productes és el cafè, Colòmbia és un dels majors exportadors mundials d'aquest producte; que al seu torn, la fan com a sector econòmic principal del país. També, la seva producció petrolífera és una de les més importants del continent. No obstant això, existeixen diversos sectors que fan que Colòmbia sigui un dels països més reconeguts per la seva producció de maragdes i la floricultura. Entre uns altres, també es destaquen els sectors de l'agricultura, indústria automotriu, tèxtils, etcètera.
Al seu torn, fa participació en diverses organitzacions mundials i en comunitats econòmiques, a la recerca que l'economia nacional es desenvolupi, organitzacions importants com el Mercosur, el BID (Banc Interamericà de Desenvolupament), la Comunitat Andina i la UNASUR, també, fa part de l'organització econòmica més important en la OMC (Organització Mundial del Comerç).
El president Juan Manuel Santos Calderón va definir 5 punts principals per estimular el creixement de l'economia de Colòmbia: indústries extractives, agricultura, infraestructura, construcció de cases i innovació tecnològica. El país és el tercer exportador de petroli cap als Estats Units.

## Referències

* 1 2 The World Factbook Arxivat 2009-05-13 a Wayback Machine. Consultat lo 18 de març 2011

## Enllaços externs

* Projecció econòmica de Colòmbia (anglès)
# Edna Kramer

Edna Kramer (Manhattan, 11 de maig de 1902 - Manhattan, 9 de juliol de 1984) va ser una matemàtica estatunidenca.
Filla d'una parella de jueus austro-hongaresos immigrats a Nova York, va destacar en els seus estudis secundaris i el 1918, amb setze anys, va ingressar al Hunter College, en el qual es va graduar el 1922. A partir d'aleshores va ser professora de matemàtiques a instituts de secundària mentre, simultàniament, preparava la seva tesi doctoral que va defensar el 1930 a la Universitat de Colúmbia, sota la direcció d'Edward Kasner. Des de 1929 fins a 1934 va ser professor de l'escola estatal de professorat de Montclair (Nova Jersey) i el 1934 va tornara l'ensenyament secundari e un institut de Brooklyn. Des de 1948 fins a la seva jubilació el 1965 va ser professor de la Universitat Politècnica de Nova York.
Edna Kramer és recordada, sobre tot, pels dos llibres de història de les matemàtiques que va publicar: The Main Stream of Mathematics (1951) i The Nature and Growth of Modern Mathematics (1970), en els quals defensa una visió gradualista en l'evolució històrica dels conceptes matemàtics.

## Referències

* ↑ Ogilvie i Harvey, 2000, p. 748.
* ↑ Green i LaDuke, 2009, p. 221.
* ↑ Green i LaDuke, 2009, p. 222.
* ↑ Lipsey, 1984, p. 80.
* ↑ Carneiro, 2002, p. 181.

## Bibliografia

* Carneiro, Robert L. The Muse of History and the Science of Culture (en anglès). Kluwer Academic, 2002. ISBN 0-306-46272-9.
* Green, Judy; LaDuke, Jeanne. Pioneering Women in American Mathematics (en anglès). American Mathematical Society, 2009. ISBN 978-0-8218-4376-5.
* Kunoff, Sharon «Women in Mathematics: an Overview of their Treatment in History and Beyond» (en anglès). Journal of Women and Minorities in Science and Engineering, Vol. 2, Num. 3, 1995, pàg. 171-179. DOI: 10.1615/JWomenMinorScienEng.v2.i3.40. ISSN: 1072-8325.
* Lipsey, Sally Irene «Edna Ernestine Kramer Lassar (1902-1984)» (en anglès). Publishers Weekly, Vol. 226, Num. 4, 1984, pàg. 78-86. ISSN: 0000-0019.
* Ogilvie, Marilyn; Harvey, Joy. «Lassar, Edna Ernestine (Kramer)». A: The Biographical Dictionary of Women in Science (en anglès). Routledge, 2000, p. 748-749. ISBN 0-415-92040-X.

## Enllaços externs

* O'Connor, John J.; Robertson, Edmund F. «Edna Kramer» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Long, Jennifer. «Edna Kramer Lassar». Agnes Scott College, 2016. [Consulta: 16 maig 2021]. (anglès)
* Macho Stadler, Marta. «Edna Ernestine Kramer Lassar, matemática». Mujeres con ciencia - Euskal Herriko Unibertsitatea, 2015. [Consulta: 16 maig 2021]. (anglès)